

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.1\_** | 2025. gada 30. janvārī |

**27.**

**Par grozījumiem Ogres novada pašvaldības domes 2024. gada 27. jūnija lēmumā “Par rūpnieciskās zvejas tiesību nomas piešķiršanu komerczvejai Ķeguma HES ūdenskrātuvē 2024.-2027. gadam”**

Saskaņā ar Zvejniecības likuma 5. panta ceturto daļu Pašvaldība zvejniecību regulējošos normatīvajos aktos noteiktajā kārtībā organizē valstij piederošo zvejas tiesību izmantošanu un pārzina privāto zvejas tiesību izmantošanu ūdeņos, kas atrodas pašvaldības administratīvajā teritorijā vai piekļaujas tai.

Ar Ogres novada pašvaldības (turpmāk – Pašvaldība) domes lēmumu 2024. gada 27. martā apstiprināti Saistošie noteikumi Nr. 9/2024 “Par rūpnieciskās zvejas tiesību iznomāšanas kārtību Ogres novadā” (turpmāk – SN Nr. 9/2024), kas stājas spēkā 2024. gada 8. aprīlī un nosaka kārtību kādā tiek piešķirta speciālā atļauja (licence) komercdarbībai zvejniecībā iekšējos ūdeņos atbilstoši Ministru kabineta 2009. gada 8. septembra noteikumiem Nr. 1015 “Kārtība, kādā izsniedz speciālo atļauju (licenci) komercdarbībai zvejniecībā, kā arī maksā valsts nodevu par speciālās atļaujas (licences) izsniegšanu” (turpmāk - MK noteikumi Nr. 1015), ar kuriem nosaka pašvaldības, kuras teritorijā atrodas attiecīgie iekšējie ūdeņi, kompetenci un atbildību komercdarbības zvejniecībā atļauju piešķiršanā. Ievērojot MK noteikumu Nr. 1015 7. punktu pašvaldība mēneša laikā pēc visu dokumentu saņemšanas pieņem lēmumu par atļaujas (licences) izsniegšanu un izsniedz attiecīgo atļauju (licenci), norādot tajā konkrētos ūdeņus, kuros ir tiesības nodarboties ar komercdarbību zvejniecībā.

Saskaņā ar SN Nr. 9/2024 8. punktu lēmumu par speciālās atļaujas (licences) komercdarbībai zvejniecībā iekšējos ūdeņos licences izsniegšanu vai atteikumu pieņem Pašvaldības domes sēdē.

Ar Pašvaldības domes 2024. gada 27. jūnija lēmumu “Par rūpnieciskās zvejas tiesību nomas piešķiršanu komerczvejai Ķeguma HES ūdenskrātuvē 2024.-2027. gadam” (protokols Nr. 10; 29) nolemts iznomāt rūpnieciskās zvejas tiesības komerczvejai ar četriem zivju murdiem Ķeguma HES ūdenskrātuvē juridiskai personai SIA “Avots 4”, reģistrācijas Nr. 50103936701, adrese: "Birzvalki", Bērzciems, Engures pag., Tukuma nov., Latvija, LV-3113.

2024. gada 11. decembrī Pašvaldībā saņemts SIA “Avots 4”, reģistrācijas Nr. 50103936701, iesniegums (reģistrēts Pašvaldībā ar Nr. 2-4.1/193) ar lūgumu piešķirt vēl divas murdu nomas tiesības, tādējādi kopējais apjoms komerczvejai būtu seši murdi. SN Nr. 9/2024 20.1. punktā noteikts, ka iznomājot zvejas tiesības, priekšroka ir komercsabiedrībai vai individuālajam komersantam, kas ir saistīts ar komerciālo zveju vai nodarbojas ar zivju resursu atražošanu un pavairošanu un ievērojis zveju regulējošos noteikumus, kā arī to ka pretendents ir izpildījis visas prasības un nav iestājies neviens no izslēdzošiem kritērijiem.

Vienlaikus Pašvaldības domes 2024. gada 27. jūnija lēmumā “Par rūpnieciskās zvejas tiesību nomas piešķiršanu komerczvejai Ķeguma HES ūdenskrātuvē 2024.-2027. gadam” (protokols Nr. 10; 29) labojama pārrakstīšanās kļūda šā lēmuma lemjošās daļas pirmajā punktā attiecībā uz rūpnieciskās zvejas nomas tiesību termiņu.

Pamatojoties uz Zvejniecības likuma 5. panta ceturto daļu, 7. panta sesto daļu, Ministru kabineta 2009. gada 11. augusta noteikumu Nr. 918 “Noteikumi par rūpnieciskās zvejas tiesību nomu un zvejas tiesību izmantošanas kārtību” 13., 14. punktu un 2.1 pielikumu, Ministru kabineta 2014. gada 23. decembra noteikumiem Nr. 796 “Noteikumi par rūpnieciskās zvejas limitiem un to izmantošanas kārtību iekšējos ūdeņos” 2. punktu 3.2. un 4.1. apakšpunktu, Ministru kabineta 2009. gada 8. septembra noteikumu Nr. 1015 “Kārtība, kādā izsniedz speciālo atļauju (licenci) komercdarbībai zvejniecībā, kā arī maksā valsts nodevu par speciālās atļaujas (licences) izsniegšanu” 2.2. apakšpunktu, 3. pielikumu un Aizkraukles, Jaunjelgavas un Ķeguma pašvaldību savstarpējo 2019. gada 13. marta Vienošanos Nr. KNP 3 – 11/19/9,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Igors Miglinieks, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Izdarīt Ogres novada pašvaldības domes 2024. gada 27. jūnija lēmumā “Par rūpnieciskās zvejas tiesību nomas piešķiršanu komerczvejai Ķeguma HES ūdenskrātuvē 2024.-2027. gadam” (turpmāk – Lēmums) šādus grozījumus:
	1. papildināt Lēmuma lemjošās daļas 1. punktu aiz skaitļa “2024.” ar simbolu un skaitli “-2027.”;
	2. aizstāt Lēmuma lemjošās daļas 1. punktā vārdu “gadā” ar vārdu “gadam”;
	3. aizstāt Lēmuma lemjošās daļas 1.1. punktā skaitli “4” ar skaitli “6”.
2. Uzdot Ogres novada pašvaldības Stratēģiskās plānošanas nodaļai desmit darbdienu laikā no Lēmuma spēkā stāšanās dienas sagatavot vienošanos par grozījumu Rūpnieciskās zvejas tiesību nomas līgumā Nr. 4.1-16/2024/9157.
3. Uzdot Ogres novada pašvaldības Centrālās administrācijas Kancelejai nosūtīt Lēmumu SIA “Avots 4”, reģistrācijas Nr. 50103936701.
4. Kontroli par Lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)